钦定古今图书集成/明伦汇编/氏族典/第277卷 > 王艮
## 钦定古今图书集成/明伦汇编/氏族典/第277卷 > 王艮

按：《明外史王守仁传》：“‘王艮，字汝止，泰州人。初名银，王
守仁为更名。艮。读书止《孝经》《论语》《大学》，信口谈说中
理解，后悟天地万物与己一体，遂谢杂务，为儒者。有
客闻艮言，诧曰：‘何类王中丞语’？因为艮道良知学’。艮
乃谒守仁江西，拜为弟子。守仁殁，艮即家讲，远近毕
赴，其教大行，独不喜著述。子襞，字宗顺，师王畿、钱德”
洪，制行严谨。艮殁，主讲席如艮。学者称艮心斋先生，
襞“东崖先生。”《艮传》林春、徐樾。樾字子直，贵溪人。历官
云南左布政使。沅江土酋那鉴反，死焉。